Notificamus nescientibus quod domnus Burchardus, prior hujus loci, habuit placitum cum Dalmacio atque Wichardo, fratre suo, de Borbone, de vineis de Casania et aliis terris; qui tandem pacificati, reliquerunt quicquid in vineis jure habebant, et in condeminia quæ est ultra pontem et in quocumque loco aliquid calumpniabant de terris Paredi, Deo et monachis Paredi donaverunt: pro hoc placito habuerunt XL. solidos et unas caligas. Hoc autem placitum, ut supra diximus, per manum W(illelmi) comitis fecerunt atque laudaverunt; testes: idem W. comes, Gauceramus de Copetra, Petrus de Varenis, Robertus de Moneta, Bernardus des Angles, Wichardus Filiaster, Hugo Monegra, Petrus de Bosco, Rodulfus atque Wido Beraldus.